LIETUVOS RESPUBLIKOS ŠVIETIMO, MOKSLO IR SPORTO

MINISTRAS

ĮSAKYMAS

DĖL ŠVIETIMO, MOKSLO IR SPORTO MINISTRO 2024 M. LAPKRIČIO 14 D. ĮSAKYMO NR. V-1287 „DĖL 2025 METŲ FINANSAVIMO SUMOS MOKYTIS PAGAL NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMAS, SKELBIAMAS INDIVIDUALIŲ MOKYMOSI PASKYRŲ SISTEMOJE, NUSTATYMO“ pakeitimo

2025 m. kovo 27 d. Nr. V-351

Vilnius

P a k e i č i u Lietuvos Respublikos švietimo, mokslo ir sporto ministro 2024 m. lapkričio 14 d. įsakymo Nr. V-1287 „Dėl 2025 metų finansavimo sumos mokytis pagal neformaliojo suaugusiųjų švietimo ir tęstinio mokymosi programas, skelbiamas Individualių mokymosi paskyrų sistemoje, nustatymo“ 1 punktą ir jį išdėstau taip:

„1. N u s t a t a u, kad 2025 metų finansavimo suma, kuri gali būti skiriama mokytis pagal neformaliojo suaugusiųjų švietimo ir tęstinio mokymosi programas, skelbiamas Individualių mokymosi paskyrų sistemoje, yra 5 420 000,00 Eur (penki milijonai keturi šimtai dvidešimt tūkstančių eurų, 00 ct), šią sumą skirstant šiomis dalimis:

1.1. 2025 m. I ketvirtis - 1 500 000 Eur (vienas milijonas penki šimtai tūkstančių eurų, 00 ct);

1.2. 2025 m. IV ketvirtis – 3 920 000 Eur (trys milijonai devyni šimtai dvidešimt tūkstančių eurų, 00 ct).“

Švietimo, mokslo ir sporto ministrė	Raminta Popovienė